**ПРОГРАМ МЕРА И РАДОВА НА СМАЊЕЊУ РИЗИКА ОД ПОПЛАВА**

 **ЗА 2022. ГОДИНУ**

**Љиг, Јануар 2022. године**

1. **Одржавање и санација водних објеката**

Одржавање и санацију водних објеката на територији општине Љиг, за водотоке I реда обавља ЈВП “Србијаводе ” у сарадњи са ПД Ерозија АД Ваљево. Ван насељених места на територији општине Љиг одржавање и санацију врше Месне заједнице и општина Љиг, у сарадњи са ПД „Ерозија“ АД Ваљево и власницима пољопривредног земљишта.

1. **Одржавање водотокова**

Водотокове из своје надлежности на територији општине Љиг одржава ЈВП “Србијаводе” у сарадњи са ПД „Ерозија“ АД Ваљево.

Водотокове II реда одржава општина Љиг.

Планирани радови у току 2022. године на регулацији водених токова

на водама II реда ради заштите од поплава

|  |  |  |
| --- | --- | --- |
|  | Назив реке | Опис локације и врста радова |
| 1. | Река Марица | Наставак реализације пројекта уређења речног корита и чишћење бране |
| 2. | Белановачка река | Радови на санацији корита реке Белановица-по пројекту. |
| 3. | Поток Тодоревац и Годевац-Љиг | Реализација пројекта уређења потока Тодоревац, по израђеној пројектној документацији и израда пројектне документације за нерегулисани део Годевца |
| 4. | Поток Кацапа и Рујевац | Наставак радова на прочишћавању потока Кацапа од наноса и растиња и чишћење бране на потоку Рујевац. |
| 5. |  Грознички поток-Бранчић | Прочишћавање потока од наноса и растиња.  |
|  |  |  |

1. **Организација одбране од поплава**

На територији општине Љиг одбраном од поплава руководи Општински штаб за ванредне ситуације. Општински штаб за ванредне ситуације руководи свим активностима означеним у шеми активности у надлежности Општине (административне, хидротехничке и комуналне активности), у периоду редовног стања (у периоду без непосредне опасности од поплава), као и у периоду ванредних хидролошких околности – од момента најаве поплаве до престанка опасности. Општински штаб за ванредне ситуације руководи и координира учешће свих субјеката у одбрани од поплава, у синхронизованом спровођењу свих планираних мера заштите од вода.

У току одбране, Штаб је у пуној приправности. Командант општинског штаба за ванредне ситуације кординира рад са Руководиоцем за одбрану од поплава, врши следеће послове (по фазама у току одбране):

**Фаза 1: Припрема за одбрану од поплава:**

1. Заказује и руководи седницама одговорних за одбрану од поплава на којима се усвајају планови рада.

2. Обезбеђује услове за имплементацију Оперативног плана одбране од поплава код

 свих општинских субјеката;

3. Обезбеђује услове и организује програм мера и активности за имплементацију плана за зашштиту и спасавање од поплава код институција које чине виталне системе Општине.

4. Обезбеђује услове за интегралне и координиране активности у имплементацији оперативних планова, активности у реализацији активности у склопу припрема за одбрану од поплава и организован рад у ванредним условима.

5. Обезбеђује услове за израду техничке документације за одбрану од поплава за подручје општине.

6. Обезбеђује услове за реализацију програм мера и активности за информисање и едукацију јавности.

7. Организује у сарадњи са другим субјектима и спроводи програм мера и активности за обезбеђење прихватних центара за прихват људи и имовине у ванредним условима.

8. Прати реализацију радова у складу са усвојеним плановима рада.

9. Прима и прати информације у вези са наиласком олујних облака које му доставља

 РХМЗ.

**Фаза 2. Ванредна одбрана од поплава**:

1. Руководи радом штаба за ванредне ситуације.

2. Координира активности са задуженима за одбрану од поплава.

3. Сарађује са руководством за одбрану од поплава из националног Оперативног плана.

4. Сарађује са оперативним руководиоцем за одбрану од поплава у области цивилне

заштите и оперативним лицем надлежног Центра за обавештавање и узбуњивање.

5. Издаје наредбу о предузимању мера за спречавање поплава, које се односе на

ангажовање радне снаге, механизације и других средстава и др.

1. Издаје наредбу о предузимању мера за заштиту здравља људи и добара, које се односе на ангажовање радне снаге, механизације и других средстава и др.
2. Даје предлог надлежном органу за евакуацију становништва и имовине у ванредним

околностима у координацији са штабом цивилне заштите.

8. Даје предлог за проглашавање ванредне ситуације.

**Фаза 3. Ванредна ситуација**:

1. У случајевима када постојећи и планирани одбрамбени систем није довољан и прети

изливање воде и налет бујице, Командант штаба за ванредне ситуације проглашава ванредну ситуацију.

1. Организује, руководи и координира спровођење програма евакуације становништва до

прихватних центара у ванредним околностима у координацији са штабом цивилне заштите;

**Фаза 4. Отклањање последица поплава:**

1. Обезбеђује услове за спровођење мера и руководи активностима и радовима на

отклањању последица поплава по престанку опасности,

1. Обезбеђује услове за контакт са институцијама за благовремено пружање финансијске и

материјалне помоћи угроженом становништву и привреди на подручју општине.

* У одсуству Команданта штаба или по његовом налогу, у свему га замењује помоћник

 команданта штаба.

* Повереници врше следеће послове у свим фазама одбране као и у фази ванредне ситуације, односно у фази отклањања последица поплава:
* Врше непосредан увид у стање на подручју и достављају информације помоћницима;
* Предлажу спровођење радова и мера на свом терену у зони одбране у току;
* Организују и руководе хитним радовима и мерама у свом реону;
* Извештавају помоћника о предузетим мерама и воде евиденцију о стању на терену, ангажованом људству, механизацији и др.

  **4. План комуникација учесника у одбрани**

* Систем веза за организовање и спровођење одбране од поплава на подручју општине Љиг, обезбеђен је применом постојеће телефонске везе за везу свих субјеката у одбрани, телефакс веза као и радио веза.
* Мобилне везе обезбеђене су за руководство Општинског штаба за ванредне ситуације.
* Режим комуникација путем веза између субјеката у одбрани од поплава и руководства Општинског штаба, одвија се по датој шеми руковођења и координације.

Локалним оперативним годишњим планом, по усвојеној шеми руковођења, координације, дефинисани су подаци од значаја за успостављење ефикасне и поуздане комуникације између учесника у одбрани.

 Командант штаба је задужен за ажурност ових података и благовремено успостављање комуникације са субјектима у свима фазама одбране.

Командант Штаба за ванредне ситуације

Општине Љиг

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Драган Лазаревић